Librevilis
Librevilis (pranc. Libreville) – Gabono sostinė ir pagrindinis uostas, išsidėstęs šalies vakarinėje dalyje, prie Gabono upės žiočių (Gvinėjos įlanka). Kartu su greta esančiu Ovendo uostu jis yra pagrindinis šalies susisiekimo centras. Eksportas: kaučiukas, palmių produktai, kakava, atogrąžų mediena. Mieste išvystyta palmių aliejaus apdirbimo ir miltų pramonė. 1970 m. įkurtas Omaro Bongo universitetas.